АҞӘА, ажьырныҳәа 9 - Sputnik. Аԥсны Апарламент адепутатцәа Леонид Чамагәуа, Илиа Гәниа, Инал Ҭарба, Дмитри Гәынба, Алхас Џьынџьал атәыла ахада дахьыҟоу аҳәынҭқарратә дачахь инеиит иҟоу аҭагылазаашьа алацәажәаразы.
Уажәазы ахада Иусбарҭа аҿаԥхьа ҭынчроуп, аха ахыбра аҩныҵҟа иҩналаз аоппозициаа рхаҭарнакцәа мап ацәыркуеит уи ааныжьра.
Иахьа имҩаԥган Ашәарҭадаратә хеилак аилатәара. Иара убасгьы адепутатцәа еизеит иҟоу аҭагылазаашьа алацәажәаразы. Апарламент аиҳабы Валери Кәарҷиа аилатәара анымҩаԥысуаз ихы хәарҭамкәа ибеит, уи ацхыраара ласы ала ахәышәтәырҭахь дыргеит.
Иара убас шәаԥхьар ҟалоит: